CELEX: 
Language: da
Date: 2009-09-26 00:00:00
Title: 2009/645/EF: Europa-Parlamentets afgørelse af 23. april 2009 om decharge for gennemførelsen af budgettet for Det Europæiske Lægemiddelagentur for regnskabsåret 2007#Europa-Parlamentets beslutning af 23. april 2009 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2007

26.9.2009   
            
            
               DA
            
            
               Den Europæiske Unions Tidende
            
            
               L 255/117
            
         
      EUROPA-PARLAMENTETS AFGØRELSE
   
   af 23. april 2009
   om decharge for gennemførelsen af budgettet for Det Europæiske Lægemiddelagentur for regnskabsåret 2007
   (2009/645/EF)
   EUROPA-PARLAMENTET,
   
               —
            
            
               der henviser til det endelige årsregnskab for Det Europæiske Lægemiddelagentur for regnskabsåret 2007 (1),
            
         
               —
            
            
               der henviser til Revisionsrettens beretning om det endelige årsregnskab for Det Europæiske Lægemiddelagentur for regnskabsåret 2007 med agenturets svar (2),
            
         
               —
            
            
               der henviser til Rådets henstilling af 10. februar 2009 (5588/2009 — C6-0060/2009),
            
         
               —
            
            
               der henviser til EF-traktaten, særlig artikel 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
            
         
               —
            
            
               der henviser til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (4), særlig artikel 68,
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0162/2009),
            
         
               1.
            
            
               meddeler direktøren for Det Europæiske Lægemiddelagentur decharge for gennemførelsen af agenturets budget for regnskabsåret 2007;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Lægemiddelagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).
            
         
      
         Hans-Gert PÖTTERING
         
         
            Formand
         
      
      
         Klaus WELLE
         
         
            Generalsekretær
         
      
   
   
      (1)  EUT C 278 af 31.10.2008, s. 10.
   
      (2)  EUT C 311 af 5.12.2008, s. 27.
   
      (3)  EFT L 248 af 16.9.2002, s. 1.
   
      (4)  EUT L 136 af 30.4.2004, s. 1.
   
      (5)  EFT L 357 af 31.12.2002, s. 72.
   
      
         EUROPA-PARLAMENTETS BESLUTNING
      
      af 23. april 2009
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2007
      EUROPA-PARLAMENTET,
      
                  —
               
               
                  der henviser til det endelige årsregnskab for Det Europæiske Lægemiddelagentur for regnskabsåret 2007 (1),
               
            
                  —
               
               
                  der henviser til Revisionsrettens beretning om det endelige årsregnskab for Det Europæiske Lægemiddelagentur for regnskabsåret 2007 med agenturets svar (2),
               
            
                  —
               
               
                  der henviser til Rådets henstilling af 10. februar 2009 (5588/2009 — C6-0060/2009),
               
            
                  —
               
               
                  der henviser til EF-traktaten, særlig artikel 276,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
               
            
                  —
               
               
                  der henviser til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (4), særlig artikel 68,
               
            
                  —
               
               
                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,
               
            
                  —
               
               
                  der henviser til forretningsordenens artikel 71 og bilag V,
               
            
                  —
               
               
                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0162/2009),
               
            
                  A.
               
               
                  der henviser til, at Den Europæiske Revisionsret fastslog, at den havde fået rimelig sikkerhed for, at årsregnskabet for regnskabsåret 2007 er rigtigt, og at de underliggende transaktioner er lovlige og formelt korrekte,
               
            
                  B.
               
               
                  der henviser til, at Europa-Parlamentet den 22. april 2008 meddelte decharge til Det Europæiske Lægemiddelagenturs administrerende direktør for gennemførelsen af agenturets budget for regnskabsåret 2006 (6), og for beslutningen med bemærkningerne til afgørelsen om decharge bl.a.
                  
                              —
                           
                           
                              noterede sig Revisionsrettens udtalelse i dens beretning for 2006 om, at udnyttelsesgraden for forpligtelsesbevillinger vedrørende administrationsudgifter var under 60 %
                           
                        
                              —
                           
                           
                              noterede sig, at et betydeligt antal budgetbevillinger for 2006 var fremført til 2007 som følge karakteren af de projekter, som agenturet beskæftigede sig med
                           
                        
                              —
                           
                           
                              noterede sig, at agenturets bestyrelse i december 2006 besluttede at foretage en revision af gebyrsatserne i samråd med de kompetente nationale myndigheder,
                           
                        
            
                  1.
               
               
                  understreger, at agenturets budget finansieres delvis over EU's budget, og at det primært finansieres af gebyrer, som den farmaceutiske industris ansøgere betaler for at opnå eller bevare en fællesskabsmarkedsføringstilladelse; bemærker dog, at EU's generelle bidrag steg med 24,48 % mellem 2006 og 2007 og udgør 24,13 % af de samlede indtægter i 2007; er i denne forbindelse opmærksom på nye opgaver i medfør af Europa-Parlamentets og Rådets forordning (EF) nr. 1901/2006 af 12. december 2006 om lægemidler til pædiatrisk brug (7) og en forøgelse af budgetposten for sjældne lægemidler;
               
            
                  2.
               
               
                  glæder sig over agenturets bestræbelser for at yde mere videnskabelig rådgivning i de tidlige faser af udviklingen af nye lægemidler, samt over indførelsen af foranstaltninger, der skal fremskynde vurderingen af lægemidler, som er yderst vigtige for folkesundheden, og fremskynde udvikling og gennemførelse af telematikprogrammer;
               
            
                  3.
               
               
                  betragter agenturet som en kilde til vigtig videnskabelig rådgivning, forskningsbaserede anbefalinger og bedste praksis for medicinevaluering og -overvågning i Europa og glæder sig over bidragene til Kommissionen og medlemsstaterne hen mod en harmonisering af normerne på internationalt niveau;
               
            
                  4.
               
               
                  opmuntrer agenturet til at fortsætte sin aktion inden for lægemidler til sjældne sygdomme; fraråder imidlertid nedsættelsen af bidraget til lægemidler til sjældne sygdomme, som navnlig skyldes en ændring i politikken for reducerede gebyrer for lægemidler til sjældne sygdomme som følge af den fleksibilitet, der blev indført med Rådets forordning (EF) nr. 297/95 af 10. februar 1995 om fastsættelse af gebyrer til Det Europæiske Agentur for Lægemiddelvurdering (8), som ikke desto mindre fører til (skaber) en reduktion på 26,25 % i 2007 i forhold til 2006;
               
            
                  5.
               
               
                  understreger agenturets rolle med hensyn til at overvåge lægemiddelsikkerheden gennem netværket for lægemiddelovervågning; opfordrer dog til konstant at forbedre overvågningsniveauet;
               
            Svagheder i budgetforvaltningen vedrørende Telematikprogrammet
      
                  6.
               
               
                  noterer sig Revisionsrettens kritik af, at det høje niveau af fremførsler til administrative udgifter ligesom i 2006 hovedsagelig skyldtes Telematikprogrammet; noterer sig Revisionsrettens erklæring om, at denne situation var i strid med princippet om budgettets etårighed, og at agenturet skulle sikre bedre planlægning og overvågning af programmets gennemførelse;
               
            
                  7.
               
               
                  noterer sig Revisionsrettens henstilling om, at agenturet burde overveje anvendelse af systemet for differentierede bevillinger for Telematikprogrammet, som var mere velegnet til budgetforvaltningen af sådanne programmer;
               
            
                  8.
               
               
                  opfordrer agenturet til at straks at følge op på Revisionsrettens henstilling om at anvende differentierede bevillinger for Telematikprogrammet; anmoder agenturet om at redegøre for de trufne foranstaltninger i dets årlige aktivitetsrapport for 2008;
               
            Svagheder i indkøbsprocedurerne
      
                  9.
               
               
                  noterer sig Revisionsrettens bemærkning om indkøbsprocedurer, som lød på, at:
                  
                              —
                           
                           
                              de valgte procedurer i to tilfælde ikke var tilstrækkeligt begrundede
                           
                        
                              —
                           
                           
                              evalueringsmetoderne for priskriteriet i tre tilfælde var mangelfulde
                           
                        
                              —
                           
                           
                              mængden af tjenesteydelser, der skulle præsteres, i et tilfælde med fælles indkøbsprocedure med fem andre agenturer ikke var blevet tilstrækkeligt identificeret
                           
                        
            
                  10.
               
               
                  noterer sig agenturets svar i henhold til hvilke:
                  
                              —
                           
                           
                              det fastlagde en fordelingsnøgle for objektiv prisregulering som et tildelingskriterium med virkning fra den 17. marts 2008
                           
                        
                              —
                           
                           
                              det oprindelige skøn i tilfælde af fælles indkøbsprocedure skulle revurderes som følge af de teknologiske fremskridt, der var gjort mellem fastlæggelsen af tjenesteydelser, der skulle præsteres, og indledningen af indkøbsproceduren
                           
                        
            
                  11.
               
               
                  anmoder agenturet om at imødekomme ovennævnte svagheder i indkøbsprocedurerne og redegøre for trufne foranstaltninger i sin årlige aktivitetsrapport for 2008;
               
            Fremskridt mod sikring af overensstemmelse med forordningen om gebyrer
      
                  12.
               
               
                  noterer sig, at Revisionsretten i sin årsrapport for 2006 erklærede, at agenturets praksis var i strid med forordningen om gebyrer af følgende årsager: agenturets kunder var blevet faktureret et beløb, der var delt op i to dele, nemlig agenturets omkostninger og et beløb, som blev tilbagebetalt til medlemsstaternes rapportører til dækning af deres egne omkostninger; medlemsstaternes rapportører leverede imidlertid aldrig fuld dokumentation for deres faktiske omkostninger;
               
            
                  13.
               
               
                  noterer sig, at Revisionsretten i sin årsberetning for 2007 fulgte op på disse konklusioner, idet den erklærede, at agenturets bestyrelse skulle sammensætte en omkostningsgruppe; denne fremsatte et forslag til et alternativ til betaling til rapportørerne i slutningen af 2007;
               
            
                  14.
               
               
                  fastholder i overensstemmelse med Revisionsrettens henstilling, at agenturet skal gøre yderligere fremskridt for at løse dette problem samt redegøre for trufne opfølgende foranstaltninger i sin årlige aktivitetsrapport for 2008;
               
            
                  15.
               
               
                  henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 23. april 2009 om økonomistyring og kontrol med EU-agenturer (9).
               
            
         (1)  EUT C 278 af 31.10.2008, s. 10.
      
         (2)  EUT C 311 af 5.12.2008, s. 27.
      
         (3)  EFT L 248 af 16.9.2002, s. 1.
      
         (4)  EUT L 136 af 30.4.2004, s. 1.
      
         (5)  EFT L 357 af 31.12.2002, s. 72.
      
         (6)  EUT L 88 af 31.3.2009, s. 175.
      
         (7)  EUT L 378 af 27.12.2006, s. 1.
      
         (8)  EFT L 35 af 15.2.1995, s. 1.
      
         (9)  Se side 206 i denne EUT.